喺二十世紀，多數嘅疫苗
需要超過十年嘅時間
嚟做研究、測試同埋生產
但 COVID-19 疫苗
只係用咗十一個月
就緊急投入使用
背後嘅秘密，係發展咗幾十年嘅
一項醫療科技：
mRNA 疫苗
新疫苗係運用身體現有嘅細胞機制
嚟觸發免疫系統反應
免除我哋受到病毒嘅侵襲同感染
同時呢種方法亦有可能治療
喺未來嘅新疾病
針對新疾病，即時產生抗體
咁革命性嘅疫苗係點樣運作嘅呢？
最顯著嘅組成部分
就係 mRNA， 又叫做信使核糖核酸
屬既有存在嘅份子
佢為指令編碼產生蛋白質
當細胞處理 mRNA 嗰陣
裏面嘅核糖體
會翻譯同跟住指令
編碼製造蛋白質
喺疫苗度嘅 mRNA
以同樣嘅方式發生作用
但科學家安全噉使用呢啲分子
為身體引入咗病毒
首先，研究人員為特定嘅病毒蛋白質
對數万億個 mRNA 分子進行編碼
呢個部分本身係無害嘅
但對訓練身體免疫系統反應產生作用
然後將啲分子注入到納米粒子度
佢比普通細胞大概細 1,000 倍
啲納米顆粒由脂質所構成
嗰啲脂肪類型
係同包圍住細胞嘅膜相同
但佢哋係經過特別設計
可以保護同協助 mRNA
穿過身體進入細胞
到最後加埋糖同鹽
幫助保存納米離子
完整噉去到目的地
疫苗使用前要保存喺
攝氏 -20 到 -80 度
確保冇產生任何變質
啲納米顆粒喺注入咗疫苗
就分散去尋找細胞
每個納米顆粒脂質塗層
同細胞脂質膜融合起來
同時釋放 mRNA 嚟完成工作
依家需要留意嘅係
疫苗雖然喺度傳遞緊
啲病毒基因物質進入細胞
但佢唔可以改變我哋嘅 DNA
因為 mRNA 生命週期好短
佢需要加上酶同化學信號
才可以到訪我哋嘅 DNA
更唔好話改變佢哋
喺 mRNA 疫苗度
唔會有改變 DNA 嘅成分
當佢進入咗細胞
核糖體翻譯 mRNA 嘅指令
同埋開始組裝病毒蛋白
喺 COVID-19 疫苗度嘅蛋白質
通常喺病毒表面
急劇增加濃度
但噉係冇傳染性嘅
因為佢冇咗其他病毒部分
佢確實可以觸發我哋免疫系統反應
激活免疫系統會造成身體嘅負擔
導致某啲人有短暫嘅疲勞
發燒同肌肉酸痛
但唔係接種人受到感染跡象
只係疫苗產生作用
身體產生緊抗體嚟對抗病毒蛋白
抵抗 COVID-19 嘅感染
特殊蛋白可以存在喺
大多數 COVID-19 變體度
可以減少新毒株感染嘅威脅
呢種方法同以前嘅疫苗相比
具有顯著嘅優勢
傳統嘅疫苗，包含弱化咗嘅活性病毒
或者刪去咗病毒嘅部分
兩者都需要大量時間嚟做研究同準備
同時要用獨特嘅化學
進行安全嘅注射
但 mRNA 疫苗
並冇包含任何病毒顆粒
所以佢哋唔須要為每種病毒逐一調整
每種 mRNA 疫苗
都有大致相同嘅成分
想像經過嚴格測試嘅一種可靠疫苗
只需要更換一樣成分
就可以用嚟治療任何疾病
首先，研究人員會識別出
正確嘅病毒蛋白
然後編碼到 mRNA
再將 mRNA 轉換到現有嘅疫苗平台
幾個星期後，就可以開發出新嘅疫苗
提供人類喺永無止境嘅疾病鬥爭中
靈活嘅新工具